Dinsdagaand: 31 Oktober 2017
​Goeie naand almal: Hallo Kenya. Not much happening over Kenya this evening, a few cloudy spots with perhaps light showers on the south-east coast with a few light showers that may move in over the extreme northern parts into the night…
Die storms, weerlig en donder lyk baie oor die westelike binneland, ja, ek ‘n hele klompie weerstasies in die gebied, maar nou ook nie so baie dat ek elke storm wat reën maak sal kan sien nie. Dit lyk of die meeste storms die Kaap gemis het, daar was wel weer sowat 5-6mm in die Wolseley distrik, Oudtshoorn se kant to 0.8mm, Beaufort-Wes stofnat @ 0.2mm, Oos-Londen ook net weer 0.2mm . De Aar ook stofnat 0.2mm maar ai. As mens na die storms kyk dan lyk dit of daar baie meer reën moet wees, hoop die storms het die reënmeters gemis maar wel reën gegooi oor die ander streke waar ek nie meet nie. Ek hoop soos wat dit nou donker word, dus koeler, dat die storms meer water sal begin gooi.
Tot tyd en wyl daar oor jou streek, jou plaas of jou dorp nie ‘n lekker storms uitgesak het nie, bly dit warm en bedompig.. In die noorde van die land was dit meestal sonnig en die algemene waarneming is dat temperature skerp styg deur die dag, en vog redelik vinnig wegbrand deur die dag. Die bolughoog bly in plek hier in die noorde van die land, dus sal ons môre min of meer dieselfde prentjie sien, hopelik word dit meer reën as net weerlig en donder.
In die noorde van die land behoort dit weer lekker af te koel oornag met wolklose toestande……Die manne en dames in Namibië moet laat weet waar dit reën en hoeveel, ek het een stasie naby Rundu en dan 2 in die suid-westelike hoek van die land, die res niks nie. Dalk is daar ‘n Selfoon verskaffer wat ‘n paar weerstasies sal borg by Windhoek,. Keetmanshoop en nog ‘n paar ander groot dorpe. Dit is nie so erg duur om ‘n stasie op sit nie. As jy op die internet is kan die data goedkoop versprei word en dan is die koste vir ‘n stasie ook baie minder.
Die weerstasies wat ek gebruik is regtig in terme van ‘n land goedkoop en jy het ook nou nie ‘n graad in weerkunde nodig om die stasie te onderhou nie, so af en toe bietjie skoonmaak en die reënmeter skoon hou, so een keer per week….een keer per maand sal ook werk...
Dinsdagoggend: 31 Oktober 2017
​Goeie môre almal: Hallo Kenya: Sunny spots, see yellow, mainly in the south-east. The rest partly cloudy to cloudy but no rain this morning. The areas marked with light green may see a few afternoon and evening showers and the odd thunderstorm.
Een stasie, Romansrivier, suid van Wolseley het sowat 7-8mm gekry, maar ai, die storms is al om die Kaap maar nie oor die Kaap nie. Ja. dit lyk soos ‘n koue front maar dit is nie, dit is die oppervlakte laag wat so ver wes uitgebrei het. Die eienskappe in ‘n sekere sin is dieselfde as die van ‘n koue front laag, dwing die wind om noord-wes tot wes te wees oor die tuinroete gebiede waar daar temperature @ 7uur vanoggend alreeds temperature voorkom van 30 C en meer, nee jy is nie siek nie dit is warm… Wat goed is, is dat die laag wes van die Kaap geleë, wat beteken die kanse is nou beter dat die laag en storms oor die Kaap kan beweeg, let wel ek sê storms en nie donderbuie nie, wat ook beteken weerlig en donder kan voorkom maar dit is nie ‘n waarborg dat elke dorp en elke plaas reën sal kry nie. Ek hoop almal kry, maar storms is meestal, in die geval, 20-40% kans en verspreiding. Binne die geel omkringde gebiede sal julle ‘n vuilgroen of lemmetjie groen lyn sien, binne die streek is die beste kans vir ‘n paar storms vanmiddag en vannag. Ek het laat gisteraand sowat 8mm naby Colesberg gesien, druppels na Oos-Londen se kant toe.. Hoop dit reën oor groter gebiede vanmiddag en vannag.
Met temperature alreeds 30 C plus oor die tuinroete moet die streek daarop let dat dit ‘n aflandige wind is, dus droog, die kombinasie van baie warm, baie droog met wind gee aanleiding tot ‘n baie hoë brandgevaar.. moet nie kanse vat vandag in die streek nie……en hoop dat weerlig nie kolle aan die brand slaan nie…
Weer lekker koel oornag in die noorde, maar met sonnige toestande word dit nou elke dag warmer as die vorige dag… somer is terug!!!
Maandagaand: 30 Oktober 2017
​Goeie naand almal: Hallo Kenya: A few fine spots see yellow, partly cloudy over the rest with only a few spots with some light showers. See green.
Band Storms oor die westelike en suidelike binneland met blitse en donder maar ek sien nie veel reën nie. Noord van Stutterheim, suid-oos van Cathcart is daar 9.4mm en dan Oos-Londen se kant toer net 0.2mm. Dan is daar 11.6mm oor noord Lesotho. Baie berigte van blitse en donder in die band wolke in die weste en suide maar soos gesê nog nie reën oor ‘n groot gebied nie. Hoop soos dit nou begin afkoel dat daar meer reën sal voorkom. Nie fantasties nie, maar dit is ‘n begin en die res van die week lyk beter, min of meer in dieselfde gebiede en kan die Kaap insluit.
Meeste plekke in die noorde en ooste het vir ‘n slag amper ‘n volle dag se sonskyn gekry en temperature het skerp herstel na Saterdag se koue. Dit was ook weer ongemaklik warm in die Kaap vandag…
Baie naby aan wat ek verwag het en gegewe die model hou by sy storie word die kanse en verspreiding deur die week beter, ongeag beter beteken nie fantasties nie. Van 10-% vandag na 40% vanaf môremiddag. Die bolughoog bly in plek in die noorde van die land, dus geen reën nie, net warmer deur die dag…..
Dit is dit vir nou….
Maandagoggend: 30 Oktober 2017
​Goeie môre almal: Hallo Kenya: One or two spots sunny in the extreme south-east, otherwise mostly partly cloudy with a few cloudy patches, no rain that I can see this morning. The areas in the north and west can expect scattered showers and the odd thunderstorm, see areas in the north and west, green line.
Onthou om op die foto te kliek!!!
In meeste gevalle het dit opgeklaar oornag in die noorde van die land en temperature het lekker gedaal, maar ek sien nie ryp temperature nie. Die gemiddelde minimum temperatuur vir Oktober is maar sowat 12.5 C teenoor September se 12.0C. Dit sê maar net vir ons dat Oktober, uitgesluit ‘n paar nagte meestal koel tot koud was. Geen aktiewe weer oor die land vanoggend nie. Paar kolle, sien dele met groen omkring, oor Namibië wat dalk nog ‘n paar ligte reënkolle kan ervaar. Daar het ten minste al bietjie meer vog uit die noorde inbeweeg oor die westelike binneland, Sien groen pyle en alhoewel nie ‘n wonderlike kans nie, is daar ‘n paar mik en druk storms moontlik later vanmiddag en vannag, en dit kan selfs dele in die Kaap insluit. Die vloei bly egter aflandig oor die Kaap, wat beteken dit gaan blitsvinnig opwarm deur die dag. Dit sê ook vir ons, dat as dit so warm word die kanse beter word vir ‘n paar storms maar die storms kan ook net weerlig maak en nie noodwendig water op die grond gooi nie. Weerlig, buiten dat dit gevaarlik is vir mens en dier, het ook die vermoë om bos en veld brande te begin, wees dus bedagsaam, en onthou almal weet daar is nie baie water in die damme nie, dus is daar ook nie baie water om vure uit die lug uit te beveg nie… Die model hou vol dat die toestande vir buie en donderbuie beter word in die week in oor die Kaap, maar onthou, dit is nie ‘n waarborg nie. Dit is meestal die sterk bolughoog wat oor die binneland vorm (die dat ek nie juis storms verwag oor die sentrale en noordelike dele van die land nie, maar aan die weste kant van die hoog vloei daar vog uit die noorde na die suide aan die weste kant van die bolughoog. Daar is nog nie lekker bolug onstabieliteit nie, en moet die vog staatmaak op baie hitte om storms te laat ontwikkel.
Genoeg weerlesse vir nou. Lekker dag en nuwe week….
Sondagaand: 29 Oktober 2017
Goeie naand almal: Hallo Kenya: A few fine spots in the north and extreme south-east elsewhere mostly partly cloudy with cloudy patches in the extreme north with scattered showers and a few odd showers in the
West and south-east, see area marked with green.
Ek sien was weer sowat 2mm naby Danspan in die noord-ooste van Botswana maar dit is so te sê die som-totaal vir reën. Ek het nie veel stasies in Namibië waar daar weer vanmiddag ‘n paar mooi storms ontwikkel het. Vir einde Oktober is dit nog steeds bonus reën vir die land. Dan is daar nou regtig een of twee Murphy storm net oor die binneland van PE, maar ek sien nie veel water op die grond nie. Die bolughoog parkeer homself oor die binneland die week wat kom met die gevolg die vog aan die weste kant van die hoog sal in stand gehou word en stadig maar seker verder suid migreer. Die groen pyle wat ek ingetrek het dui aan waar ek dink die vog sal uitbrei oor die volgende 24 uur. Dit is min of meer in lyn wat ek reeds gesê het dat daar van Maandag af ‘n paar mik en druk storms by die Kaap kan uitkom. In die week in word die kanse beter van mik en druk na enkele storms en heelwat later verspreide storms met ‘n 40% kans en verspreiding, hoop en hou duim vas dat die storms water sal gooi oor die opvang gebiede van die Kaapse damme. Onthou nou net, al val daar op enkele plekke 20mm of meer, is dit in warm toestande nie veel meer werd as 10mm nie. In die winter wat hulle reën moet voorkom is dit koud dan is 20mm meer werd a.g.v baie minder verdamping.
Die wolke het in meeste gevalle in plek gebly in die noorde van die land, ja dit was warmer, maar minder as wat ek verwag het. Temperature alreeds weer besig om te daal nou teen laatmiddag. Nog steeds kolle @ 6nm 30 C en meer langs die weskus en net onder 30 c weg van die kus by die Kaap. Meeste plekke is die temperatuur nou af na tussen 20 – 22 C,
Wel dit is die storie vir nou, lekker aand verder en voorspoed met die nuwe week..
Sondagoggend: 29 Oktober 2017
​Goeie môre almal: Hallo Kenya: Sunny in the extreme south-east otherwise partly cloudy to cloudy with only a few spots with some light showers, see green. The light green show where you can expect scattered showers this afternoon and evening that may include a few thunderstorms..
Die koue front, eintlik die oppervlakte hoog oos van die land is nog Stewig in die saal met betrokke weer oor die oostelike en noordelike dele van die land. Daar is sekerlik nog enkele kolle met misreën, maar daar is nie ‘n enkele stasie wat 1mm of meer gekry het nie. Buiten vir mis oor dele van die platorand en ook by George vanoggend, geen aktiewe weer wat ek kan sien nie. Die kolle gemerk oor Botswana kan dalk nog vanoggend ‘n paar druppels maak, maar ek dink dit is nie baie nie. Daar is stadig maar seker ‘n bolughoog wat oor die binneland vorm wat storms sal onderdruk, aan die weste kant van die hoog kan daar egter vog suidwaarts begin migreer (sien groen pyle) en daar kan enkele mik en druk storms begin voorkom oor die westelike binneland. Die vloei bly aflandig in die Kaap, dus warm en droog, Vredendal het vanoggend gedraai by 20 C en ek verwag 35-38 C om daar voor te kom teen vanmiddag. Ek hoop die reënval produkte is min of meer reg, almal wys redelike storms in die Kaap later in die week, en van môre af mik en druk storms. Donderstorms is mik en druk en reën nie so algemeen as wat ‘n koue front sou doen nie, maar waar die storms reën laat uitsak sal elke druppel verwelkom moet word. Moet nou ook nie kwaad word as daar ;’n paar klippe val nie, met sulke warm oppervlakte toestande is jou kanse beter vir goeie konveksie, dus altyd ‘n kans dat daar hael op plekke kan voorkom.
Vir ons hier in die noorde, moet die kwaai bewolkte toestande effens opbreek in welke geval dagtemperature hoër sal neig teen vanmiddag. Ongeag die warm dae wat ons reeds ervaar het die Oktober presteer ons nog steeds 2 C minder as die norm (temperatuur) van die gemiddelde, en met slegs môre en oormôre gaan selfs diep in die 30;s nie die gemiddelde temperatuur veel warmer maak nie..
Wel dit is die storie vir nou. Lekker dag en geniet die koel weer in die noorde solank dit hou, een van die dae dan gaan ons weer erg begin sweet…
Saterdagaand: 28 Oktober 2017
​Goeie naand almal: Hallo Kenya: Fine spots in the north-west, east and south-east, see yellow. The rest partly cloudy to cloudy with a few spots with light rain, see green.
Die koue front het ons baie hard geklap vanuit die ooste, tot diep in Botswana in. Baie plekke op die platorand het nie 10 C gehaal nie en selfs Nelspruit was sowat 13 C @ 6nm. Die WP kon nie vra vir ‘n beter dag om in Durban te speel nie, geluk aan hulle met die wen.. Die storms het toe ietwat verder wes ontwikkel as wat ek verwag het, maar ek is seker die manne in suid-wes Botswana sal nie kla nie, en dan ook die oostelike dele van Namibië. Soos verwag het bergwinde die kwik skerp laat styg op die weskus en dit was ook ‘n lekker warm dag in die Kaap. Die koue front suid-wes van die Kaap het nie veel vleis om die lyf nie, verdwyn na môre, Die oppervlakte trog begin baie stewig vertoon op die weskus vanaf môre dus gaan dit weer baie warm word en met die wind wat gedwing word om aflandig te bly in die Kaap gaan sorg vir nog ‘n baie warm dag, warmer as wat vandag die geval was. Die sterk inslag van die hoog agter die koue front oor die oostelike dele verswak redelik vinnig en ek hoop vir die manne op die platorand dat die wolke bly tot môreoggend, met plekke reeds af na sowat 5-6 C en die wolke klaar op kan ligte ryp verwag, bly die wolke, dit is wat ek hoop gebeur behoort daar nie erge ryp voor te kom nie.
Toestande bly beter lyk, nie fantasties nie, vir die Kaap en weskus vir storms vanaf Maandag, die vog wat nou reeds verder wes lê gaan stadig maar seker suidwaarts migreer oor die westelike dele en daar behoort mik en druk storms te begin voorkom, dit gaan egter warm tot baie warm word, met enkele kolle wat wel ‘n paar mm kry, ietwat koeler. Dit is die storie vir nou, lekker aand en res van die naweek…
Saterdagoggend: 28 Oktober 2017
​Goeie môre almal: Hallo Kenya. A few sunny spots, in the east and north-west otherwise partly cloudy to cloudy, with one spot in the extreme south-west with a few showers. The light green areas may see a few afternoon and evening showers..
Die koue front het behoorlik ingeslaan uit die suid-ooste en ooste en dit is sommer net koud en winderig oor die grootste deel van die binneland en baie koud op die platorand. Jaar daar was kolle met reën, nie vreeslik baie nie maar die wat gekry het, netjies… Daar is altyd die uitsondering op die reël, ek het dit sekerlik a baie keer genoem, Graskop is sopnat staan vanoggend kort duskant 60mm sedert dit alreeds van gisteroggend af begin reën het. Vir ons wat nie reën gekry het nie, wel, die bolug was nie heeltemal goed ontwikkel nie, en die rede dat ek nie ‘n vreeslike kans gegee het vir reën nie, KZN, is ook koud vanoggend, baie koud in die binneland van KZN maar die reën was ook oor die streek maar effe. Ek vermoed daar is sekerlik ‘n kans oor Botswana vir ‘n paar storms vanmiddag op die grens van die koue vogtige lug wat al dieper wes inslaan en die warmer vogtige lug oor die land vanuit die I.T.K.S . Dit is nie onmoontlik dat sou dit gebeur, en daar is ‘n kans, dat een of twee buie kan indryf na ons nie. Dit is reeds warm in die Alexanderbaai gebied waar temperature reeds 25 C en hoër was teen 7vm. Die warm lug gaan suidwaarts migreer en dit gaan ‘n lekker warm dag word in die Kaap. Die normale plekke het weer baie koue temperature ervaar vanoggend, soos Buffelsfontein wat by 2 C gedraai het en geld ook vir die berg gebiede in Lesotho.
Met die swaar bewolkte toestande in die noorde van die land kan ek nie sien dat temperature veel hoër gaan word deur die dag nie, miskien as die son vanmiddag deurbreek kan dit dalk 19 C haal in PTA, maar op die platorand sal dit sukkel om veel warmer te word as sowat 9-12 C. Selfs Nelspruit wat by sowat 10 C begin het vanoggend gaan sukkel om 17-18 C te haal. En dit teenoor sowat 36-38 C wat moontlik is in die Vredendal gebied!!!
Dit is dit vir nou… as alles op koers bly soos die model dit nou voorstel is daar dalk ‘n paar donderbuie oppad Kaap toe van vroeg in die nuwe week…
Vrydagaand: 27 Oktober 2017
​Goeie naand almal: Hallo Kenya: Mostly fine in the north and south-east, otherwise a few partly cloudy patches over the rest of the country with only tiny spots with some light showers see green marked areas.
Die ontwikkelling van storms noord van Pretoria lyk baie goed, ek kan die weer hoor grom noord van my, maar dit is so te sê skoon oor JHB. Ja, die wind waai lekker sterk maar dit is die koue front wat om en by vanaf 2nm inbeweeg het oor Gauteng en ook die skerp afkoelling wat ons voel. Dit is vir die tyd van die jaar sommer regtig koud oor KZN, betrokke maar ek sien nie groot reën totale nie. Dan is daar die 2de koue front wat om en by Oos-Londen deur beweeg en daar is nog enkele kolle meestal met ligte buie.
Graskop onder die huidige synoptiese toestande doen altyd goed as dit by reën kom, staan reeds op amper 31mm en dit reën nog steeds. Nelspruit ook al sommer koud met amper 6mm en dan ;n rits stasies op die platorand met 4-10mm. Ek hoop dit reën soos dit lyk op die foto noord van PTA, op die stadium, amper 6nm, staan Warmbad op 0.6mm, Vaalwater 2.2mm en dan 6.2mm wes van Nylstroom. Dan is daar ook enkele mm in en om Tzaneen.
Die 2de koue front slaan môre hard en diep in oor die oostelike en noordelike binneland, en ja, daar kan kolle wees met reën maar ek het dit reeds ‘n dag of wat terug genoem, daar gaan nie baie aan in die bolug om te help nie. Kouf gaan dit egter wees en as ons neem ons is amper in November gaan dit sommer baie koud voel……
Vrydagoggend: 27 Oktober 2017
​Goeie môre almal: Hallo Kenya: A few sunny spots in the east and one spot in the north-west. The area marked with green may see scattered afternoon and evening showers and a few thundershowers.
Die eerste koue front reeds in oor die Laeveld met ‘n 2de aansienlik sterker koue front besig oor die PE te beweeg. Die lug agter die 2de koue front is aansienlik kouer en temperature oor die Oos-Kaapse binneland het op plekke tot by 0 C gedraai vanoggend. Dit is sommer rof kou, ons is diep in Oktober in!! Alhoewel betrokke en koud oor KZN sien ek nog nie veel reën nie. Ja daar is kolle met reën maar dier totale is nog regtig nie om van te praat nie. Graskop is altyd een streek wat uitstaan, dit is sommer net die eerste koue front en staan alreeds op 6mm en dit reën nog steeds, net die hoogte bokant seevlak maak die streek ‘n voorkeur gebied, wat altyd beter reën kry as die res van die gebiede. Daar is vanoggend so ‘n paar los storms in die Messina gebied en die totale reën staan op tussen 4-6mm.
Ja, daar is ‘n effe bolugtrog oor die westelike binneland wat die suidwaartse migrasie van vog uit die I.T.K.S in stand hou, nou moet ons hoop die vog bly. As die koue front wat nou by PE deur is en na verwagting môre gaan inslaan vanuit die ooste, kan daar kolle met lekker reën wees. Dit gaan ook aansienlik kouer word oor die hele oostelike binneland. Goeie reën sal egter afhanklik bly van die hoeveelheid vog wat uit die I.T.K.S inbeweeg, sonder die vog kan dit nie baie reën nie, Aan die oppervlakte is die koue front wat uit die ooste inslaan perfek vir reën, maar soos ek genoem het as daar nie lekker vog inkom vanuit die I.T.K.S nie is daar niks om op te lig vir die koue front uit die ooste nie. Dieselfde koue front saam met die goeie bolug versteurings aan die begin van die maand kon lei tot baie goeie reën, Die bolug is nie op dieselfde vlak nie, maar ons is wel dieper in Oktober in, so daar is ‘n kans….Belangrikste.. dit gaan skerp kouer wees môre in die noorde en ooste van die land…..
Lekker dag en naweek..